Document ID: 32014R0722

NARIADENIE RADY (EÚ) č. 722/2014
z 24. júna 2014,
ktorým sa mení nariadenie (EÚ) č. 1387/2013 o pozastavení autonómnych ciel Spoločného colného sadzobníka v prípade určitých poľnohospodárskych a priemyselných výrobkov
RADA EURÓPSKEJ ÚNIE,
so zreteľom na Zmluvu o fungovaní Európskej únie, a najmä na jej článok 31,
so zreteľom na návrh Európskej komisie,
keďže:
(1)
Je v záujme Únie, aby sa úplne pozastavilo uplatňovanie autonómnych ciel Spoločného colného sadzobníka na 100 výrobkov, ktoré momentálne nie sú uvedené v prílohe I k nariadeniu Rady (EÚ) č. 1387/2013 (1). Tieto výrobky by sa preto mali vložiť do uvedenej prílohy.
(2)
Už nie je v záujme Únie zachovávať pozastavenie autonómnych ciel Spoločného colného sadzobníka pre sedem výrobkov, ktoré sa v súčasnosti uvádzajú v prílohe I k nariadeniu (EÚ) č. 1387/2013. Tieto výrobky by preto mali byť vypustené z uvedenej prílohy.
(3)
S cieľom zohľadniť technický vývoj výrobkov, hospodárske trendy na trhu alebo vykonať jazykové úpravy je potrebné v 76 prípadoch pozastavenia upraviť opisy výrobkov uvedených v prílohe I k nariadeniu (EÚ) č. 1387/2013. Navyše by sa mali pri ďalších štyroch výrobkoch zmeniť kódy TARIC. Okrem toho je potrebné viacnásobné zatriedenie troch ďalších výrobkov. Pozastavenia, v prípade ktorých sú potrebné úpravy, by sa mali vypustiť zo zoznamu pozastavení v prílohe I k nariadeniu (EÚ) č. 1387/2013 a upravené pozastavenia by sa mali opätovne vložiť do uvedeného zoznamu.
(4)
V záujme Únie je potrebné v prípade štyroch výrobkov zmeniť dátum ich povinného preskúmania s cieľom umožniť bezcolný dovoz po tomto dátume. Uvedené výrobky boli podrobené preskúmaniu a boli stanovené revidované dátumy ich ďalšieho povinného preskúmania. Mali by byť preto vypustené zo zoznamu pozastavení v prílohe I k nariadeniu (EÚ) č. 1387/2013 a opätovne zaradené do uvedeného zoznamu po vykonaní potrebných úprav.
(5)
Je potrebné preskupiť štyri výrobky, na ktoré sa vzťahujú štyri rôzne opisy výrobkov. Na tieto štyri výrobky by teraz mali vzťahovať dva opisy výrobkov. Okrem toho sa súčasné dvojité zatriedenie týchto štyroch pozastavení týkajúcich sa uvedených štyroch výrobkov stalo nadbytočné a malo by sa preto zmeniť. Uvedené pozastavenia by sa mali preto vypustiť zo zoznamu pozastavení v prílohe I k nariadeniu (EÚ) č. 1387/2013 a upravené pozastavenia by sa mali opätovne vložiť do uvedeného zoznamu.
(6)
S cieľom primeraného zabezpečenia prospechu z pozastavenia v súvislosti s konkurenčnou kapacitou spoločností, ktorých sa týkajú výrobky s kódom TARIC 4408393010, by sa pozastavenie týkajúce sa uvedených výrobkov malo uplatňovať od 1. januára 2014.
(7)
V záujme prehľadnosti by sa upravené záznamy mali označiť hviezdičkou.
(8)
Do prílohy II k nariadeniu (EÚ) č. 1387/2013 by sa mali doplniť doplnkové jednotky v prípade niektorých nových výrobkov, ktorým boli pozastavenia udelené s cieľom umožniť vhodné štatistické monitorovanie. Z dôvodu jednotnosti by sa doplnkové jednotky pridelené výrobkom vypusteným z prílohy I k nariadeniu (EÚ) č. 1387/2013 mali takisto vypustiť z prílohy II k tomuto nariadeniu.
(9)
Nariadenie (EÚ) č. 1387/2013 by sa preto malo zodpovedajúcim spôsobom zmeniť.
(10)
Keďže zmeny podľa tohto nariadenia musia nadobudnúť účinnosť od 1. júla 2013, toto nariadenie by sa malo uplatňovať od uvedeného dátumu a malo by nadobudnúť účinnosť dňom jeho uverejnenia v Úradnom vestníku Európskej únie,
PRIJALA TOTO NARIADENIE:
Článok 1
Tabuľka v prílohe I k nariadeniu (EÚ) č. 1387/2013 sa mení takto:
1.
medzi nadpis a tabuľku sa vkladá táto poznámka:
„(*)
Pozastavenie týkajúce sa výrobku v tejto prílohe, v prípade ktorého bol nariadením Rady (EÚ) č. 722/2014 z 24. júna 2014, ktorým sa mení nariadenie (EÚ) č. 1387/2013 o pozastavení autonómnych ciel Spoločného colného sadzobníka v prípade určitých poľnohospodárskych a priemyselných výrobkov (Ú. v. EÚ L 192, 1.7.2014, s. 9), zmenený číselný znak KN alebo kód TARIC alebo opis výrobku alebo dátum povinného preskúmania“;
2.
riadky pre výrobky uvedené v prílohe I k tomuto nariadeniu sú vložené podľa poradia číselných znakov KN uvedených v prvom stĺpci tabuľky v prílohe I k nariadeniu (EÚ) č. 1387/2013;
3.
riadky pre výrobky, ktorých číselné znaky KN a kódy TARIC sú uvedené v prílohe II k tomuto nariadeniu, sa vypúšťajú.
Článok 2
Príloha II k nariadeniu (EÚ) č. 1387/2013 sa mení takto:
1.
riadky pre doplnkové jednotky, ktorých číselné znaky KN a kódy TARIC sú uvedené v prílohe III k tomuto nariadeniu, sa dopĺňajú;
2.
riadky pre doplnkové jednotky, ktorých číselné znaky KN a kódy TARIC sú uvedené v prílohe IV k tomuto nariadeniu, sa vypúšťajú.
Článok 3
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Uplatňuje sa od 1. júla 2014.
Pre výrobky s kódom TARIC 4408393010 sa však uplatňuje od 1. januára 2014.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Luxemburgu 24. júna 2014

Labels: 3
1
15
6